Author: hlavata

Priority programu Kultúrne poukazy

	(1) Program Kultúrne poukazy 2010 je určený pre žiakov základných škôl,                            pre študentov stredných škôl a pre pedagogických zamestnancov týchto škôl s plným alebo skráteným pracovným úväzkom, ktorým sa umožní vstup do divadiel, múzeí, galérií, knižníc a niektorých ďalších kultúrnych inštitúcií (ďalej len „kultúrne inštitúcie“) realizujúcich kultúrne podujatia a aktivity pre deti a mládež aj prostredníctvom štátom dotovaných kultúrnych poukazov.
	
	(2) Účastníkmi programu sú:

•		zriaďovatelia základných a stredných škôl,
•	kultúrne inštitúcie:
- ktorých zriaďovateľom je obec,
- ktorých zriaďovateľom je vyšší územný celok,
- právnické osoby a fyzické osoby (v súlade s § 2 ods. 1 výnosu), ktoré sú oprávnené poskytovať kultúrne aktivity a služby,
•	Ministerstvo kultúry Slovenskej republiky.

Účastníci programu spoločne vytvárajú podmienky na:

•	podporu vzťahu detí, mládeže a ich učiteľov ku kultúrnym hodnotám, 
•	aktívnu účasť kultúrnych inštitúcií vo výchove a vzdelávaní školskej  mládeže,
•	podporu konkurencie medzi kultúrnymi inštitúciami s cieľom zvýšiť kvalitu ich činnosti,
•	podporu adresnosti a prehľadnosti štátnej dotácie kultúrnym inštitúciám na základe reálneho záujmu občanov o ich služby,
•	prehľad záujmu detí a mládeže o kultúru a na monitorovanie návštevnosti kultúrnych inštitúcií touto vekovou kategóriou.

	(3) Dotáciu je možné poskytnúť len na tie projekty, kultúrne aktivity a služby, ktoré sú vhodné pre deti a mládež a majú kultúrny alebo kultúrno-edukačný charakter.